Enn fjölgar þeim sveitarfélögum sem bjóða ókeypis skólagögn Barnaheill – Save the Children á Íslandi hófu vitundarvakningu árið 2015 og skoruðu á yfirvöld að virða réttinda barna til gjaldfjálsrar grunnmenntunar eins og kveðið er á um í Barnasáttmálanum . Barnaheill – Save the Children á Íslandi hófu vitundarvakningu árið 2015 og skoruðu á yfirvöld að virða réttinda barna til gjaldfjálsrar grunnmenntunar eins og kveðið er á um í Barnasáttmálanum . Áskorunin náði annars vegar til sveitarfélaga þar sem hvatt var til þess að afnema innkaupalista grunnskólabarna og hins vegar til stjórnvalda um að afnema slíka gjaldtöku með breytingu á grunnskólalögum þar sem tekin eru af öll tvímæli um að grunnmenntun skuli vera gjaldfrjáls . Barnaheill fagna því nú í ársbyrjun 2018 að enn fleiri sveitarfélög hafa ákveðið að afnema kostnaðarþátttöku grunnskólabarna og sjá þeim fyrir skólagögnum . Samkvæmt fyrirliggjandi upplýsingum njóta nú 94% grunnskólabarna gjaldfrjálsrar grunnmenntunar og aðeins örfá sveitarfélög hafa enn ekki stigið þetta skref . Nokkur hafa afnumið kostnaðarþátttöku nemenda að hluta . Um leið og samtökin fagna þessum árangri hvetja þau sveitarfélög sem eftir standa til að stíga þetta réttlætisskref . Þá eru stjórnvöld hvött til þess að breyta lögum um grunnskóla þar sem tekin eru af öll tvímæli um að grunnmenntun sé gjaldfrjáls og að börn skuli njóta jafnræðis . Á kortinu hér fyrir neðan má sjá þau sveitarfélög á landinu sem hafa afnumið kostnaðarþátttöku grunnskólabarna .